**JEGYZŐKÖNYV**

amely készült 2017. május 25. napján 10 óra 00 perc kezdettel a Létesítménygazdálkodási és Épületüzemeltetési Szolgáltatók Országos Szövetsége Közgyűlésén, a 1095 Budapest, Komor Marcell u. 1. szám alatt a Művészetek Palotája Előadótermében.

**Jelen vannak**:

- a Közgyűlés jelenléti íve szerint:

* + - Atalian Zrt. (1123 Budapest, Alkotás u. 53/b.) – képv.: Ancsics Csaba,
		- B+N Referencia Zrt. ( 3937 Komlóska, Szkalka köz 1. )-képv.: Szíj László Csaba,
		- Dome Facility Services Group Kft. (1023 Budapest, Lajos u. 28-32. V. em.) – képv.: Décsi Gábor,
		- First Facility Ingatlankezelő kft. (1053. Budapest, Szép u. 2.)- képv.: Fehér Botond,
		- Future FM Létesítménygazdálkodási Zrt. (1148 Budapest, Fogarasi út 5. 1. em.) – képv.: Schmidt József, Batári Ferenc
		- Gránit-Pólus Facility Management Létesítménygazdálkodási és Üzemeltető kft.( 1062 Budapest, Váci út 1-3.)-képv.: Tódika László,
		- Graphisoft Park Services kft. ( 1031 Budapest, Záhony u.7.)- képv.:Pálfalvi Zsuzsa
		- KÉSZ Ingatlan Üzemeltető és Fejlesztő Kft. (6722 Szeged, Gutenberg utca 25-27.) – képv.: Laskai Ildikó,
		- Kraft-FM Kft. (1139 Budapest, Rap Károly u. 4-6.) – képv.: Jászberényi István
		- LEO (1121 Budapest, Ágnes út 21/a) – képv.: Istiván Rita (főtitkár)
		- PQS International Szolgáltató Zrt. (1117 Budapest, Sopron utca 19.) – képv.: meghatalmazással Molnár Kata
		- STRABAG Property and Facility Services Zrt. (1095 Budapest, Máriássy u. 7.) – képv.: Vágó László,

**A Közgyűlés Napirendi pontjai:**

1. **Levezető elnök, a közgyűlési jegyzőkönyv hitelesítő személyek, valamint a jegyzőkönyvvezető személyének megválasztása** *Előterjesztő: Jászberényi István, alelnök*
2. **2016. évi pénzügyi beszámoló ismertetése** *Előterjesztő: Vágó László, alelnök*
3. **2016. évi pénzügyi beszámoló elfogadása** *Előterjesztő: Jászberényi István, levezető elnök*
4. **2017. évi tervszámok ismertetése** *Előterjesztő: Vágó László, alelnök*
5. **2017. évi tervszámok elfogadása** *Előterjesztő: Jászberényi István, levezető elnök*
6. **Elnökség költség átcsoportosítási és pénztartalékok állampapírokban, tőkevédett, OBA által biztosított befektetési formákban történő elhelyezési jogkörének elfogadása** *Előterjesztő: Jászberényi István, levezető elnök*
7. **2017. évi Cselekvési Terv ismertetése** *Előterjesztő: Schmidt József, elnök*
8. **Egyéb** *Előterjesztő: Jászberényi István, levezető elnök*

**1. Elnöki köszöntő, a levezető Elnök, a jegyzőkönyvvezető, és a jegyzőkönyvet hitelesítők (2 fő) megválasztása**

Schmidt József, Jászberényi István és Vágó László köszöntötte a megjelenteket. Schmidt József javasolta, a Közgyűlés levezető elnökének Jászberényi Istvánt, jegyzőkönyv-vezetőjének Istiván Ritát, a jegyzőkönyv hitelesítőinek Décsi Gábort és Laskai Ildikót válasszák. A jelöltek elfogadták a jelöléseket. További javaslat, észrevétel nem érkezett. Ezután a jelenlévők nyílt szavazással, egyhangúlag megszavazták a jelölteket és a napirendi pontokat. A jelenlévők nyílt szavazással, egyhangúlag meghozták az alábbi határozatot:

**1/2017(V.25.) számú határozatot :***A Közgyűlés levezető elnöke Jászberényi István. A Közgyűlés jegyzőkönyvét Istiván Rita vezeti, valamint Décsi Gábor és Laskai Ildikó hitelesíti.
A Közgyűlés további napirendje:*

* + 2016. évi pénzügyi beszámoló ismertetése
	+ 2016. évi pénzügyi beszámoló elfogadása
	+ 2017. évi tervszámok ismertetése
	+ 2017. évi tervszámok elfogadása
	+ Elnökség költség átcsoportosítási, és a pénztartalékok állampapírokban, tőkevédett, OBA által biztosított befektetési formákban történő elhelyezési jogkörének elfogadása
	+ 2017. évi Cselekvési Terv ismertetése
	+ Egyéb

**2. A Szövetség Elnöksége által összeállított és Felügyelő Bizottsága által elfogadott 2016. évi pénzügyi beszámoló ismertetése**

Ezt követően Jászberényi István átadja a szót Vágó Lászlónak, aki ismerteti a 2016. évi pénzügyi beszámolót.

Bemutatja a munkacsoportok tevékenységét, beszámol róla hogy a Benchmarking Munkacsoport a legtevékenyebb és, hogy nagy erőkkel dolgoznak az új benchmark kiadványon. Azt is elmondta, hogy az Üzemeltetési Folyamatokat Támogató munkacsoport létre hozta a MINTATENDERT, mely ingyenesen érhető el a szakma képviselői számára. Az Energetikai Munkacsoport megalakulásáról is beszámolt. Végül ismertette a tagok számára előzetesen eljuttatott 2016. évi pénzügyi beszámolót. Amely során elmondta, hogy a költségek jelentősen elmaradtak a tervhez képest. Összkiadás 9.507.029 FT, összbevétel 19.188.843 FT, melynek legjelentősebb hányada a tagdíjbevétel volt, összesen 14.125.000 Ft, az eredmény az előző évről áthozott 4.192843 Ft eredménnyel együtt 9.681.814 Ft.

**3. A Szövetség Elnöksége által összeállított és Felügyelő Bizottsága által elfogadott 2016. évi pénzügyi beszámoló elfogadása**

További javaslat, észrevétel nem érkezett. Ezt követően a levezető elnök javaslatot tett a 2016. évi pénzügyi beszámoló elfogadására. Ezután a jelenlévők nyílt szavazással, egyhangúlag meghozták az alábbi határozatot:

**2/2017(V.25.) számú határozatot:***A Létesítménygazdálkodási és Épületüzemeltetési Szolgáltatók Országos Szövetségének Közgyűlése a Szövetség 2016.évi pénzügyi beszámolóját elfogadta.*

 **4. 2017. évi tervszámok ismertetése**

A következőkben Vágó László alelnök részletesen ismertette a 2017. évi tervszámokat. Az alelnök elmondta, hogy a terv a 2016. évi tényszámok ismeretében véglegesedett és az évek során felhalmozott pénzügyi tartalékokból és idei tagdíjakból kerül finanszírozásra. Beszélt egy üzemeltetési jogszabálygyűjtemény megvásárlásáról és folyamatos frissítéséről, valamint a szakmai találkozók, események folytatásáról, a munkacsoportok támogatásáról, a benchmarking kutatás idei kiadványának finanszírozásáról, a Szeretem szakmám pályázat folytatásáról a hozzá tartozó szakmai jutalom látogatásokkal, műhelykorszerűsítési támogatással együtt. A 2017. tervet az elnökség, a felügyelő bizottság egyetértésével terjeszti a közgyűlés elé. Tájékoztatott, hogy beléptünk az EUROFM-be, ez 300.000 Ft éves tagdíjfizetési kötelezettséget jelent. Hangsúlyozta, hogy az egyesület megalakulásának legfontosabb célja a diákok elérése és a szakma népszerűsítése.

A benchmark kiadványra idén is költenünk kell, ehhez párosul a kiadvány bevétele, ahogy az első kiadvánnyal is tettük, ennek 1,5 millió Ft lesz a várható költsége. A HUFMA felkérésére elkészült egy jogszabálygyűjtemény. Ez a gyűjtemény fontos lehet a tagok részére, ezért az Alelnök kérte, vegyük meg és aktualizáljuk évente. Az elnökség és felügyelő bizottság tájékoztatása szerint 1.400.000 FT ellenében tudjuk megvenni a HUFMA-tól és 350.000 Ft ellenében évente aktualizálni.

Így a tervezett költségeink 15.502.000 Ft-ot tesznek ki, míg a tagdíjak 13.750.000 FT –tal szerepelnek, áthozott eredmény 9.681.814 Ft, ennek alapján a várható eredmény 8.734.814 FT.

 Laskai Ildikó nagyszerű kezdeményezésként üdvözölte a jogszabálygyűjtemény

 felhasználási jogának megvásárlását

 **5. 2017. évi tervszámok elfogadása**

 További javaslat, észrevétel nem érkezett. Ezt követően a levezető elnök javaslatot tett a 2017. évi költségvetés elfogadására.

Laskai Ildikó: észrevételezi, hogy az EURO FM tagdíj mértékéhez (1000 EUR) képest a LEO tagdíj mértéke jelentősen magasabb – utal arra, hogy az alapításkor az első 3 évre megállapított tagdíjmértékek vonatkozásában már 2013-ban kilátásba helyezésre került, hogy a 3 éves kötelezően vállalt tagdíjfizetést követően a LEO pénzügyi számainak ismeretében a tagdíjak később várhatóan csökkenni fognak. Javasolja, hogy mivel a LEO nem profitorientált szervezet, nem célja pénzügyi tartalékok felhalmozása, a pénztartalékok nagyságrendjének ismeretében – megemlítve pl. az EUROFM tagsági díjának mértékét - a LEO eredményének tervezetten 50 %-ra csökkentésével (a LEO biztonságos működését még megfelelően biztosító tartalék-mérték) az alapítói tagdíjak csökkenjenek.

 Fehér Botond felügyelő bizottsági tag elmondta, hogy a tagdíjfizetési struktúrában drasztikus változásokat bevezetni nem lenne célszerű. A 2017-es számokat most tudtuk véglegesíteni, az előző közgyűlésen bemutatott, tagok által elfogadott költségvetést módosítani kellett.

 A tagok megállapodtak, hogy következő évi közgyűlés tárgyalja újra a tagdíjak mértékét, az éves gazdálkodás adatainak ismeretében tervezve a 2018-as évi költségvetést, figyelembe véve Laskai Ildikó elhangzott javaslatát.

A jelenlévők nyílt szavazással, kettő tartózkodással meghozták az alábbi határozatot:

**3/2017(V.25.) számú határozatot:***A Létesítménygazdálkodási és Épületüzemeltetési Szolgáltatók Országos Szövetségének Közgyűlése a Szövetség 2017.évi tervszámait, költségvetését elfogadta.*

 **6. Elnökség költség átcsoportosítási, és pénztartalékok állampapírokban, tőkevédett, OBA által biztosított befektetési formákban történő elhelyezési jogkörének elfogadása**

 Jászberényi István levezető elnök javaslatot tett a költség átcsoportosítási jogkör és a szövetség pénztartalékainak állampapírokban, tőkevédett, OBA által biztosított befektetési formákban történő elhelyezési jogkörének elfogadására.

A jelenlévők nyílt szavazással, egyhangúlag meghozták az alábbi határozatokat:

**4/2017(V.25.) számú határozatot:** *A Létesítménygazdálkodási és Épületüzemeltetési Szolgáltatók Országos Szövetségének Közgyűlése a Szövetség Elnökségének költség átcsoportosítási jogkörét egyhangúlag megszavazta.*

*Megjegyzésként a jelenlévők írásbeli tájékoztatást kérnek a tagok számára.*

***5./ 2017 (V.25.) számú határozatot:***

 *A Létesítménygazdálkodási és Épületüzemeltetési Szolgáltatók Országos Szövetségének Közgyűlése az Elnökség pénztartalékok állampapírokban, tőkevédett, OBA által biztosított befektetési formákban történő elhelyezési jogkörét egyhangúlag megszavazta.*

*Megjegyzésként a jelenlévők írásbeli tájékoztatást kérnek a tagok számára.*

 **7. 2017. évi Cselekvési Terv ismertetése**

Schmidt József elnök részletesen ismertette a szövetség általános céljait és eredményeit.

Majd áttért a 2017. évi Cselekvési Tervre. Ismertette az aktivitásokat és a munkacsoportok tevékenységét. Beszélt az őszre tervezett új 400 épület adatait felölelő benchmark kiadvány megjelenéséről, Portfólió konferencián történő bemutatásáról. Elmondta, hogy az ősz folyamán több üzleti reggelit is szerveznek majd. Beszámolt róla, hogy idén is kiemelt jelentőséggel bír a Szeretem a szakmám szakiskolai pályázat és a hozzá tartozó nagyköveti látogatások, műhelykorszerűsítési támogatás és szakmai jutalom utak. 2016. évben 140 szak- iskolát értünk el. Kiemelte, hogy egy FM image kampányt is elindítanak Magyarországon és ebben a kormányzat segítségét is kérni fogják. Ez összesen 1 millió Ft értékű, a terv gerilla marketing kampányt takar. Elmondta, hogy sok jelentős szövetséggel működünk együtt, létre hoztuk a MINTATENDERT. Hozzáfűzte, hogy HUFMA jogszabálygyűjtemény megvásárlását tervezik. A gyűjtemény kereső funkcióval van ellátva. Elnök köszöni, hogy Laskai Ildikó Portfólióval való jó üzleti kapcsolata útján támogatja a szövetség munkacsoportjainak bemutatását. A Mintatender a beszerzők között komoly promóciót kapott.

A TERC 300.000 FT-ért értékesíti az ő gyűjteményét.

HR-munkacsoport még változatlanul vízió, nem valósult még meg.

Laskai Ildikó feltette a kérdést, hogy miért nem vagyunk aktívak a facebookon, ahol folyamatos publikációk legyenek.

Vágó László válaszolt, hogy valóban ezen kívánunk dolgozni.

Az elnök Köszöntötte az új tagokat, a Graphisoft Park Services Kft. képviseletében Pálfalvi Zsuzsát.

A pártolói tagság iránt is érdeklődés jelentkezett. Meglévő pártoló tagjaink lehetőséget kapnak a bemutatkozásra.

Pálfalvi Zsuzsa feltette a kérdést, hogy hogyan, mi módon lehet jutalmazni az önkéntes munkát, élmények ajándékozása segítségével, nem pénzbeli juttatással, természetesen.

Laskai Ildikó hozzászólásában elmondta, hogy a motiváció maga a csapatmunka, a csapatszellem, az összetartozás érzése.

Vágó László és Schmidt József elmondta, hogy az időszakos találkozók költségeit a szövetség magára vállalja.

Az idei szakmai utak ismét megrendezésre kerülnek. Ancsics Csaba javasolta, hogy hozzunk létre egy dicsőség díjat az aktív önkéntesek számára.

Schmidt József elmondta, hogy az ÜFT munkacsoport a jogszabálygyűjteménnyel állandó, vonzó szakmai témát kap.

Décsi Gábor kérdést tett fel arra vonatkozóan, hogy van-e visszamérés a szakiskoláknál, hogy tudunk-e munkavállalókat nyerni az érdeklődő diákokból. Schmidt József elmondta hogy komoly előírásai, oktatási bázis igénye stb. van a gyakornoki munkának. Vágó László hozzászólásában kiemelte, hogy akkreditált munkatársak, releváns műhely és egyéb előírásoknak kell megfelelni.

Vágó László hozzá szólt, kérte, hogy a LEO logót minél többen használják, és buzdította a tagokat, hogy tegyék aláírásaik alá, köztük a támogató tagok is.

 **8. Egyéb**

A levezető elnök feltette a kérdést, van-e a jelenlévőknek olyan javaslata, mondanivalója, amit a tagsággal meg kíván osztani.

A levezető Elnök megállapította, hogy több javaslat, észrevétel, hozzászólás nincs, így megköszönte a jelenlévőknek a részvételt, majd több napirendi pont nem lévén, a Közgyűlést 11 óra 15 perckor berekesztette.

Budapest, 2017. május 25.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Schmidt József Elnök | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Istiván RitaJegyzőkönyvvezető |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Laskai Ildikó Jegyzőkönyv hitelesítő  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Décsi GáborJegyzőkönyv hitelesítő |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Jászberényi István Vágó László Levezető Elnök Alelnök |